de es gl ca gl gl gl es gl gl gl en es gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it es gl gl gl gl gl gl gl es gl gl gl gl gl gl gl en gl hu gl gl ca gl sv war lt gl gl gl gl gl es es pt es
CONVITE AO AVECER Exposición temporal
Pretende establecer unha relación directa entre a etnografía, a antropoloxía, a arte contemporánea e a etnomedicina.
É un traballo de investigación e creación que se vertebra a través da vinculación ao territorio, do agarimo á cultura popular e dos vencellos persoais da artista Nuria Ferreiro con quen atesoura os saberes atávicos que se foron herdando de xeración en xeración.
Proposta expositiva  que presenta unha serie de  obxectos técnicos ou inventos que supuxeron,  tanto  pequenos avances a nivel práctico como cambios de transcendencia,  con primeiros prototipos que se remontan,  en moitos casos, a finais do s. XIX ou principios do s. XX. Outros  chegaron ata nós produto da evolución dende  moi antigas datas, pero en continua  mellora con novas  incorporacións.
Lugar: Sala de Exposicións Temporais
Datas: prorrogada ata o 31 de decembro.
Nos enlaces inferiores podedes consultar, amais da programación vixente, as actividades que vos propoñemos para o último trimestre do ano.
Agardamos sexan do voso interese.
Programa trimestral (xulllo, agosto, setembro)
Programa trimestral (outubro, novembro, decembro)
VISITA AO CENTRO PENITENCIARIO DE TEIXEIRO (A CORUÑA)
O pasado 21 de Xuño visitamos o Centro Penitenciario de Teixeiro (A Coruña) cuxas internas veñen de participar no proxecto «Tecido Sororal» do museo.
O seu traballo constitúe o punto de partida dunha frutífera colaboración que agardamos continúe no tempo.
"O Museo Liste ofrece un achegamento á historia a través da nosa cultura material."
Constituída formalmente o 15 de xuño de 1999, sendo membros fundadores o Concello de Vigo, D. Olimpio Liste Requeiro e a súa dona Dª Josefina Fernández Mosquera, e rexida por un Padroado, composto por nove membros. Desenvolve actividades de investigación, conservación e difusión do patrimonio etnográfico.
Inscrita no Rexistro de Fundacións de Interese Galego, ten por obxecto a protección, promoción e defensa do patrimonio etnográfico e a xestión do Museo Etnográfico Liste de Vigo. Clasificada de Interese cultural pola Consellería da Presidencia e Administración Pública e declarada de Interese Galego pola Consellería de Cultura, Comunicación Social e Turismo, da Xunta de Galicia.
O Concello de Vigo é a principal Entidade no financiamento da Fundación Liste, aportando para este exercicio 2022 o 92,24% do total do presuposto.
“…neste espazo que aloumiña escollidos acios da nosa cultura que un día viaxaron co seu pai e agora levedan ao carón da súa memoria.”
Así reza unha pequena placa á entrada do Museo Liste.
Discreta homenaxe a quen non quixo ningunha e cuxo único devezo foi participarnos un legado de inmenso valor patrimonial que conforma o groso da colección do Museo Liste – Etnográfico de Vigo.
D. Olimpio Liste Regueiro, mestre, etnógrafo, coleccionista, apaixonado da conservación da cultura material dun pobo, da súa inmaterialidade tamén. Do choque que supuxo, para un neno de cidade, a chegada á pequena aldea de Ventosa, na Golada, no interior na provincia de Pontevedra, naceu unha fascinación inesgotable por un mundo en constante proceso de desaparición empuxado pola modernidade.
A imaxe dun neno cos ollos asombrados ante unha aldea que lle era tan allea, as súas xentes, as súas vidas, crenzas, costumes,…, cristalizou, na adultez, nunha forte
arela por percorrer as corredoiras do rural en busca de vestixios dun pasado recente. Unha viaxe alentada pola súa dona, Dª Josefina Fernández Mosquera, fiel compañeira e tamén, como é de xustiza recoñecer, coartífice deste legado.
Desta incansable busca, xorde unha incipiente colección que, na súa medranza, callou na creación, en 1972, do primeiro museo etnográfico de Galicia, agora pechado. Creado á sombra do impoñente mosteiro de Oseira, na provincia de Ourense, foi o xermolo dun xeito de concibir a etnografía, de dignificala e da habelencia de transmitila ao público.
O Museo Liste de Vigo nace, décadas máis tarde, respondendo ao convite feito polo concello desta cidade a un etnógrafo que, xa na súa madurez, non perdera a súa capacidade de asombro nin a súa ansia por compartir o que no seu camiño fora descubrindo.
QUEN SOMOS E QUE FACEMOS
DE MARTES A SÁBADO :
de 10:00 h. a 14:00 h
de 10:00 h. a 14:00 h. e
de 17:00 h. a 19:00 h.
Reducido: 1€ (menores de 12 anos,
3a idade, parados, estudantes e integrantes de grupos).
Gratuíto: menores de 6 anos; Centros de Ensino do Concello de Vigo e Asociacións da 3a Idade do Concello de Vigo; exposicións temporais e actividades que así o indiquen; os mércores en horario de tarde agás as visitas guiadas.
Tfno. 986 244 698
Rúa Pastora, no 22, Vigo recepcion@museoliste.org visitas@museoliste.org
Espazo «CO TEU CAN» (DOG FRIENDLY)
Copyright © 2022 Blog Museo Liste - Infosat Telecomunicaciones S.L.